**Obrazloženje**

**Prijedlog odluke** **o obustavi plaćanja troškova izgradnje priključka na komunalne vodne građevine**

1. **PRAVNI TEMELJ**

Predložena Odluka o obustavi plaćanja troškova izgradnje priključka na komunalne vodne građevine (u daljnjem tekstu: Prijedlog odluke) donosi se na temelju članka 41. točke 34. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 - pročišćeni tekst) kojom je propisano da Gradska skupština Grada Zagreba obavlja i druge poslove određene tim Statutom, zakonom i drugim propisima.

Naime, Odluka o priključenju donesena je na temelju tadašnjeg Zakona o vodama (Narodne novine 153/09, 63/11, 130/11, 56/13 i 14/14), kojim je u članku 209. stavku 2. bilo propisano da odluku o priključenju donosi predstavničko tijelo jedinica lokalne samouprave na prijedlog isporučitelja vodne usluge (Gradska skupština Grada Zagreba je na 43. sjednici, 21. srpnja 2016. donijela predmetnu Odluku o priključenju na komunalne vodne građevine).

Zakonom o vodama (Narodne novine 66/19) stavljen je izvan snage  Zakon o vodama  (Narodne novine 153/09, 63/11, 130/11, 56/13, 14/14 i 46/18).

Zakon o vodnim uslugama (Narodne novine 66/19)  u članku 23. propisuje da skupština trgovačkog društva koje je javni isporučitelj vodnih usluga donosi opće uvjete isporuke vodnih usluga koji sukladno odredbi članka 40. istog Zakona između ostalog sadržavaju uvjete priključenja građevina i drugih nekretnina na komunalne vodne građevine te uvjete održavanja priključaka. Odredbom članka 112. istog Zakona propisano je da stupanjem na snagu navedenih općih uvjeta isporuke vodnih usluga prestaju važiti odluke o priključenju donesene na temelju članka 209. stavka 2. Zakona o vodama (Narodne novine 153/09, 63/11, 130/11, 56/13, 14/14 i 46/18). Odredbom članka 113. istog Zakona javni isporučitelji trebaju donijeti opće uvjete isporuke vodnih usluga u roku od šest mjeseci od rješenja nadležnog ministarstva kojim se utvrđuje da isporučitelj vodnih usluga ispunjava opće uvjete za obavljanje djelatnosti vodnih usluga sukladno odredbama Zakona o vodnim uslugama te posebne uvjete za početak poslovanja javnog isporučitelja. Odredbom članka 16. istog Zakona propisano je kako posebne uvjete za obavljanje djelatnosti vodnih usluga propisuje Vlada Republike Hrvatske uredbom.

Kako još nisu doneseni akti nakon kojih javni isporučitelj vodnih usluga može donijeti opće uvjete isporuke vodnih usluga i nakon kojih će prestati važiti Odluka o priključenju na komunalne vodne građevine (Službeni glasnik Grada Zagreba 12/16), radi reguliranja prava na obustavu plaćanja troškova izgradnje priključka na komunalne vodne građevine predlaže se prihvaćanje ovog Prijedloga odluke.

1. **OCJENA STANJA, OSNOVNA PITANJA KOJA SE TREBAJU UREDITI PREDLOŽENOM ODLUKOM I SVRHA KOJA SE ŽELI POSTIĆI**

Sukladno odredbi članka 16. stavku 2., 3., 4. i 5. Odluke o priključenju na komunalne vodne građevine (Službeni glasnik grada Zagreba 12/16) i Sporazuma o načinu reguliranja obaveza troškova priključenja na komunalne vodne građevine koji je sklopljen između Grada Zagreba i Vodoopskrbe i odvodnje d.o.o. (u daljnjem tekstu VIO d.o.o.) troškove izgradnje priključka za priključenje nekretnina u vlasništvu fizičkih osoba, za kategoriju kućanstva, građanima nadoknađuje Grad Zagreb, a VIO d.o.o. mjesečno dostavlja Gradu Zagrebu račune za izvršene usluge priključenje na komunalne vodne građevine.

U razdoblju od 1. siječnja 2017. do srpnja 2021. VIO d.o.o. izvršio je ukupno 9.604 priključka koje je VIO d.o.o. dostavio Gradu Zagrebu na plaćanje.

U tablici 1. prikazan je **broj priključaka prema vrstama usluga** te prema specifikacijama i računima koje je VIO d.o.o. dostavilo na plaćanje Gradu Zagrebu u periodu od 1. siječnja 2017. do srpnja 2021.



Za izvršenje obaveza podmirenja troškova izgradnje priključka koje nadoknađuje Grad Zagreb osiguravaju se sredstva u Proračunu Grada Zagreba. U razdoblju od 1. siječnja 2017. do srpnja 2021. VIO d.o.o. dostavilo je Gradu Zagrebu račune u **ukupnom iznosu od 90.568.281,08 kuna**.

U tablici 2. prikazan je **iznos računa (sa PDV-om) prema vrstama usluga** priključenja na komunalne vodne građevine koje je VIO d.o.o. mjesečno dostavljao Gradu Zagrebu.



Međutim, u promatranom razdoblju od 1. siječnja 2017. do srpnja 2021. **nije zabilježen značajniji rast usluga isporučene vode i odvodnje otpadnih voda za kategoriju kućanstvo.**

U tablici 3. prikazan je iznos isporučene vode i odvodnje otpadnih voda u m³ za kategoriju kućanstvo za razdoblje od 1. siječnja 2017. do srpnja 2021. Kao usporedna uzeta je 2016. godina u kojoj je donesena Odluka o priključenju na komunalne vodne građevine.



1. **SREDSTVA ZA PROVEDBU OVE ODLUKE**

Za provedbu predložene odluke osigurana su sredstva u Proračunu Grada Zagreba za 2021.

**OBRAZLOŽENJE ODREDABA PRIJEDLOGA OVE ODLUKE**

**Člankom 1.** propisuje se da Grad Zagreb obustavlja plaćanje troškova izgradnje priključka na komunalne vodne građevine vlasnicima nekretnina koje se priključuju na komunalne vodne građevine, za kategoriju kućanstvo, koja je propisana člankom 16. Odluke o priključenju na komunalne vodne građevine (Službeni glasnik Grada Zagreba 12/16).

**Člankom 2.** propisuje se da će se sklopiti poseban sporazum kojim će se raskinuti Sporazum o načinu reguliranja obveze podmirenja troškova priključenja na komunalne vodne građevine sklopljen između Grada Zagreba i VIO d.o.o. od 3.8.2016. i 31.12.2019.

**Člankom 3**. propisuje se da će se ugovori o priključenju na komunalne vodne građevine sklopljeni do stupanja na snagu ove odluke izvršit sukladno Odluci o priključenju na komunalne vodne građevine (Službeni glasnik Grada Zagreba 12/16).

**Člankom 4**. propisuje se dan stupanja na snagu ove odluke, sukladno članku 120. Poslovnika Gradske skupštine Grada Zagreba (Službeni glasnik Grada Zagreba 17/09, 6/13, 7/14, 24/16-ispr., 2/17, 9/17-pročišćeni tekst, 13/18, 20/18-ispr., 2/19, [8/21](http://www1.zagreb.hr/zagreb/slglasnik.nsf/rest-akt/8ef1fce3d3be17a6c12586a0004a2a73?Open), [11/21 - pročišćeni tekst](http://www1.zagreb.hr/zagreb/slglasnik.nsf/rest-akt/c8d5962c98155744c12586b9002686d4?Open), [17/21 - ispr.](http://www1.zagreb.hr/zagreb/slglasnik.nsf/rest-akt/ba666878627900cbc1258718001f56b4?Open)), kojim je propisano da odluke i drugi opći akti stupaju na snagu najranije osmoga dana od dana objave, a iznimno se odlukom i drugim općim aktom može iz osobito opravdanih razloga odrediti da stupaju na snagu prvog dana od dana objave. Obzirom je zadnji kvartal proračunske godine te da treba donijeti Proračun za 2022. i projekcije proračuna za 2023. i 2024. godinu, zbog potrebe konsolidiranja proračuna Grada Zagreba propisuje se da Odluka stupa na snagu prvog dana od dana objave.

.